කිලිනොච්චි දිස්ත්‍රික්කයේ ඡන්දය ප්‍රකාශ කිරීමේ ප්‍රතිශතය මේ වනවිට දැක්වෙන්නේ සියයට 30 ක අගයක් ලෙසයි.මාතර දිස්ත්‍රික්කයේ ඡන්දය ප්‍රකාශ කිරීමේ ප්‍රතිශතයද මධ්‍යහ්න 12ට පෙර සියයට 35 ඉක්මවූ බව දිස්ත්‍රික් තේරීම් භාර නිලධාරී ප්‍රදීප් රත්නායක ප්‍රකාශ කළා.මහනුවර දිස්ත්‍රික්කයේ ඡන්දය ප්‍රකාශ කිරීමේ ප්‍රතිශතය දැක්වුණේ සියයට 30ට වැඩි අගයක් ලෙස බව දිස්ත්‍රික් තේරීම් භාර නිලධාරී තිස්ස කරුණාරත්න කියා සිටියා.පුත්තලම දිස්ත්‍රික්කයේ මේ වනවිට ප්‍රකාශිත ඡන්ද ප්‍රතිශතය දැක්වෙන්නේ සියයට 40ක අගයක් ලෙස බවයි දිස්ත්‍රික් තේරීම් භාර නිලධාරී එන්.එන්.එම්. චිත්‍රානන්ද සඳහන් කළේ.රත්නපුර තේරීම් භාර නිලධාරී මාලනී ලොකුපෝතාගම කියා සිටියේ එම දිස්ත්‍රික්කයේ පෙරවරු 11 පසුවනවිට ඡන්දය ප්‍රකාශ කිරීමේ ප්‍රතිශතය සියයට 40ක් බවයි.ත්‍රිකුණාමලය දිස්ත්‍රික්කයේ සියයට 25 කට ආසන්න ප්‍රතිශතයක් අද පෙරවරුව වනවිට ඡන්දය ප්‍රකාශ කර තිබූ බව දිස්ත්‍රික් තේරීම් භාර නිලධාරී එන්.ඒ.ඒ. පුෂ්පකුමාර සඳහන් කළා.අනුරාධපුර දිස්ත්‍රික්කයේ ඡන්දය ප්‍රකාශ කිරීමේ ප්‍රතිශතය මේ වනවිට සියයට 35ක් ලෙස වාර්තාවී ඇති බවයි දිස්ත්‍රික් තේරීම් භාර නිලධාරී ආර්.එම්. වන්නිනායක ප්‍රකාශ කළේ.පොළොන්නරුව දිස්ත්‍රික්කයේ සියයට 45ක ප්‍රතිශතයක් ඡන්දය ප්‍රකාශ කර ඇති බව  දිස්ත්‍රික් තේරීම් භාර නිලධාරී පණ්ඩුක අබේවර්ධන කියා සිටියා.මොණරාගල දිස්ත්‍රික්කයේ ඡන්ද විමසීමේ තත්ත්වය සාමකාමී වන අතර, මේ වනවිට ප්‍රකාශිත ඡන්ද ප්‍රතිශතය සියයට 45ක් බව දිස්ත්‍රික් තේරීම් භාර නිලධාරීනි ඩී.එස්. පද්මකුලසූරිය සඳහන් කළා.බදුල්ල දිස්ත්‍රික්කයේ ඡන්දය ප්‍රකාශ කිරීමේ ප්‍රතිශතය වාර්තාවී ඇත්තේ සියයට 54ක් ලෙසයි.මේ අතර මන්නාරම දිස්ත්‍රික්කයේ මේ වනවිට වාර්තාවී ඇති ඡන්දය ප්‍රකාශ කිරීමේ ප්‍රතිශතය සියයට 30ක්.